text: Jagten er gået ind på fartsyndere
  27 marts 2013 kl. 15.56
  Syd- og Sønderjyllands politi gik onsdag ind i den landsdækkende jagt på påskens fartsyndere og spritbilister. På er indfaldsvej til Esbjerg blev det i løbet af 40 minutter til otte klip i kørekort og en betinget frakendelse af kørekortet.
  Politiet gav endda bilisterne rabat Det var kun bilister, der kørte 30 procent for stærkt på en strækning med fartbegrænsning på 50 kilometer i timen, der blev vinket ind til siden.
  Påskens aktion skal først og fremmest have en afskrækkende virkning. Derfor vil politiet sørge for at være synligt på vejene.
  Politiet bruger både laser og fotovogne. Målsætningen for politiet er ikke at udstede flest mulige bøder. Den er at være til stede flest mulige timer.
  Politiet vil forsøge at overbevise bilisterne om, at fartkontrol ikke handler om at få flest mulige penge i kassen, men om trafiksikkerhed.
  Indsatsen skal også forsøge at få bilisterne til at tænke på de mennesker, der bor langs vejene. De risikerer at blive de første ofre for bilister, der kører vildt.
  Kampagnen gennemføres i samarbejde med kommunerne, der har sat kampagneskilte op langs vejene.
  